पाएं अपने शहर की ताज़ा ख़बरें और फ्री ई-पेपरडाउनलोड करें
हर राेज कई परिवारों की खुशियां आंसुओं में बह रही हैं। पल-पल सांसाें की डाेर टूटती जा रही है। इन माैताें में युवा से लेकर बुजुर्ग भी शामिल थे। जिन परिवारों काे आंसु मिले हैं, वह काेराेना के कारण मिले दर्द काे जानते हैं। ऐसे में सावधानी व सावचेत हाेने की अधिक जरूरत है। काेराेना की पहली लहर काे ताे जीत लिया, लेकिन दूसरी लहर तेजी से फैल रही है। पहली लहर के 367 दिन में जहां 69 लाेगाें की माैत हुई है, वहीं काेराेना की दूसरी लहर में 35 दिन में करीब 350 लाेगाें की माैत हुई।
दैनिक भास्कर ने हर राेज 24 घंटे के दाैरान जिलेभर के लाेगाें की विभिन्न अस्पतालों में हाे रही माैत के आंकड़े काे शामिल किया ताे आंकड़ा वाकई चाैंकाने वाला है। देखा जाए ताे जिले के हर राेज 9 से 10 लाेग दम ताेड़ रहे हैं। यह आंकड़ें अस्पताल के हैं। वहीं दूसरा दर्द भरा सच यह है कि राेज इतनी ही मौतें घरों में ही हाे रही हैं।
यह वाे लाेग हैं, जाे बीमारी काे दबा के रखे हुए हैं और माैत हाेने पर इसका जिक्र अन्य बीमारी के नाम पर करके संक्रमण काे और ज्यादा बढ़ावा दे रहे हैं। मृतकों में अधिकतर काे ऑक्सीजन की कमी व फेफड़ों में संक्रमण हाेने के कारण माैत हाेना सामने आया है। 27 अप्रैल से 5 मई तक की स्थिति काे देखे ताे करीब 175 लाेगाें की माैत हुई है।
यह लाेग डूंगरपुर अस्पताल, राजस्थान के अन्य अस्पताल व गुजरात के अस्पताल में भर्ती थे। इन 7 से 8 दिन के दरम्यान में 10-11 संदिग्ध की माैत हुई, लेकिन काेविड रिपोर्ट नहीं हाेने के कारण इनकी स्थिति स्पष्ट नहीं हाे सकी। अन्य कई मरीजों का उपचार जारी है। कुछ मामले ताे ऐसे हैं, जहां पर परिवार के दाे-दाे लाेगाें ने 24 घंटे के दरम्यान में दम ताेड़ा है।
डूंगरपुर का रिकवरी रेट 82.95 प्रतिशत, कम एक्टिव मरीज मामले में डूंगरपुर तीसरे स्थान पर
डूंगरपुर जिले में मरीज के रिकवर हाेने का प्रतिशत 82.95 है। अधिकतर मरीज हाेम आइसोलेट रहते हुए रिकवर हाे रहे हैं। सीएमएचओ डाॅ राजेश शर्मा ने बताया कि 2 मई 2021 की शाम 6 बजे तक की रिपोर्ट के अनुसार डूंगरपुर में एक्टिव केस 1514 हैं। भरतपुर, नागाैर के बाद कम एक्टिव केस के मामले में डूंगरपुर प्रदेश तीसरे स्थान पर है।
अस्पताल से मिली जानकारी के अनुसार जिन लाेगाें की माैत हाे रही है, इसके पीछे कारण यह है कि वह अति गंभीर हालत में अस्पताल पहुंच रहे हैं। समय पर अस्पताल नहीं पहुंचने के कारण उनका इलाज समय पर शुरू नहीं हाे पाता है। ऑक्सीजन सेचुरेशन कम हाेने के कारण उनकी जिंदगी बचाना डॉक्टर्स के लिए मुश्किल हाे जाता है। ग्रामीण क्षेत्र से अस्पताल पहुंचने वाले लाेग कई लाेगाें की माैत के पीछे यही स्थिति रही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva awa_Deva hin_Deva zho_Hant eng_Latn